LES ÉCOLIERS PROVENCAl X. 505 
lors il n'y avoit ordre, se retirèrent, où fut dit que tous se 
trouveroient Tendemain avec leurs armes pour se rendre 
maistres des Estudes. Ce que fut fait, et par ainsi firent 
quitter la place auxd. Françoys, lesquels ont esté si bien 
poursuivis que dans leurs propres logis avoient des soufflets, 
coups de pieds, et estoient désarmés. Tellement que eussiez 
vu les povres Françoys se cacher dans les cofl'res, caves et 
autres secrets, fuyr par les couverts, comme quand on a 
baillé l'assaut à une ville, on se salve qui peut, pour s'oster 
devant la furie des soudars après avoir gagné la bresche. 
Et poursuivant nos gens la victoire, quelques jours après 
s'en alloient par les bals, — pour ce que c'estoit le jour de 
Garesme prenant — et par les logis où povoient estre lesd. 
Françoys, auxquels non seulement ostoient les armes, voire 
mais aussi les reistres^ 
< Le jour des Rameaux ensuivant, une bonne troupe desd. 
Françoys se volent exarder de venir aux Estudes. Mais led. 
du Lion et autres de nostre nation, se souvenant qu'il avoit 
esté par eux blessé, pour le revancher de telle injure les 
ont si bien repoussés et battus tellement que les ont mis 
en desroute et fuyte jusques aux Gordeliers, là où plusieurs 
ont esté blessés. Et sans la crainte de messieurs de la Ville, 
s'en seroient ensuivis de grands escandales, tellement es- 
toient nos gens escliautfés. Mais MM. de la Ville, après avoir 
entendu telles querelles et batteries, doutant de quelques 
inconvéniens et pour y remédier, renforcèrent le guet et 
vindrent chercher le prieur, comme chef et principal auteur, 
et ses complices pour les prendre et constituer prisonniers. 
Et si bien fut poursuivi que, estant led. monsieur le prieur 
de Provence convié d'un M. Laète, Gascon, à un logis près 
la Porte d'Arnaud Bernard, là où estant à table, fut assiégé 
du guet et de messieurs les capitols : ce que voyant, avant 
se laisser prendre d'un tas de forrous, aime mieux exposer 
sa vie, et avec l'espée en main se jeta, de la fenestre, où 
1. Sorte de vêtement, probablement manteau, que la mode avait 
emprunté aux mercenaires allemands, les reîtres. 
